Professori: Uskonnonopetus estää meitä ymmärtämästä muita uskontoryhmiä – ”Malli, jossa lapset jaetaan eri luokkiin uskonnon perusteella, ei ole tätä päivää”

Malli, jossa lapset jaetaan eri luokkiin uskonnon perusteella, ei ole tätä päivää, sanoo uskonnonopetuksen professori Arto Kallioniemi. Muutosta hankaloittaa se, että uskonto-Suomessa koululaiset elävät kahdessa todellisuudessa.

Lapuan yläkoulun 8G-luokan uskontotunnin aiheena oli perjantaina Franciscus Assisilainen ja luostarilaitos. Olivia Vieri (vas.), Jussi Haapamäki, Laura Valo ja Veera Hietamäki saivat lukuläksyn opettaja Riitta Luomalta.­

Uskonnonopetus Suomessa estää meitä ymmärtämästä muita uskontoryhmiä. Lapset jaetaan eri luokkiin sen mukaan, mihin kirkkoon he kuuluvat tai eivät kuulu, joten sujuvaa vuoropuhelua katsomuksiin liittyvissä kysymyksissä ei pääse syntymään.

Tätä mieltä on Helsingin yliopiston uskonnonopetuksen professori Arto Kallioniemi.